laion/Wikipedia-Exotic huggingface dataset:
ראובן ארז

ראובן ארז (נולד ב־11 בנובמבר 1955 בתל אביב) הוא זמר ישראלי. ראובן ארז נולד בתל אביב. כנער היה סולן להקת הנוער העובד והלומד. בשנת 1970 השתתף בתוכנית הרדיו תשואות ראשונות וזכה במקום הראשון, באותה שנה הופיע בפעם הראשונה בטלוויזיה בתוכנית "עלם ועלמה". באמצע שנות ה-70 התגייס לצה"ל ושירת בלהקת פיקוד דרום. ב-1976 שר ושיחק ב"סדנת תיאטרון שכונת התקווה" וביצע איתם את השיר "אליהו הנביא" במסגרת פסטיבל הזמר "דרור למנצח שיר מזמור". בדצמבר 1977 ביצע ארז את השיר "אגדלך" במסגרת פסטיבל הזמר "דרור" תשל"ח. באפריל 1978 הצטרף ארז ללהקת א-ב של יזהר כהן בתחרות האירוויזיון בשיר אבניבי שהגיע למקום הראשון. בדצמבר אותה שנה ביצע ארז את השיר "מזלות" במסגרת פסטיבל הזמר "דרור" תשל"ט. ב-1980 הופיע במחזמר "חיידק במה", המבוסס על שורת המקהלה. ב–1982 הופיע בפסטיבל "דרור" עם השיר "יונת אהבה". ב-1985 השתתף פעם נוספת בפסטיבל "דרור" עם השיר "שורשי" המזוהה עמו עד היום. באותה שנה יצא לאור אלבום הבכורה שלו, "נער הלילה". ב–1987 השתתף בפסטיבל הזמר והפזמון עם השיר "יום ועוד יום" שכתב עבורו הזמר והיוצר דני רובס. ב-1990 הוציא תקליט שני שנקרא "דחף פנימי" וב-1992 הוציא אלבום קאברים מהופעה בפאב שנקרא "ראובן ארז בהופעה". ב-1995 יצא אלבום אוסף שנקרא "מתוך אהבה" שכלל שירים משני אלבומיו הקודמים, "נער הלילה" ו"דחף פנימי" ועוד 7 סינגלים נוספים. ב-2001 הוציא אלבום שנקרא "תהפוכות". ב-2005 יצא אלבום נוסף מתוך מופע שהפיק ושנקרא "דרך השירים". ב-2011 יצא דיסק נוסף מתוך מופע שנקרא "מופע מהסרטים " השירים הגדולים של הקולנוע הישראלי. עד היום העלה ארז את המופע "דרך השירים" למעלה מ-1,600 פעם. “נער הלילה", 1985 “דחף פנימי", 1990 "ראובן ארז בהופעה", 1992 “מתוך אהבה", 1995 (אוסף) "תהפוכות - אור חדש”, 2001 "דרך השירים", 2005 "מופע מהסרטים", 2011 סינגלים שלא נכללו באלבום 2013- 1995 (ראה באתר בנדקמפ) מדיה וקבצים בנושא ראובן ארז בוויקישיתוף ראובן ארז, ברשת החברתית פייסבוק ראובן ארז, סרטונים בערוץ היוטיוב ראובן ארז, באתר שירונט ראובן ארז, באתר Discogs (באנגלית) ראובן ארז, דף שער בספרייה הלאומית ראובן ארז, באתר בנדקמפ ראובן ארז, באתר MOOMA (בארכיון האינטרנט) חוה נובק, כאשר הנוער העובד הולך לים ומזה יוצאת הצגה, דבר, 15 בפברואר 1973 ראובן ארז יופיע בנשף הסילבסטר, מעריב, 31 בדצמבר 1974
נחליאליים

נחליאליים (שם מדעי: Motacillidae) היא משפחת ציפורי שיר, בת 65 מינים ב־6 סוגים, כולל בין השאר הסוג נחליאלי, פיפיון. חלק מבני המשפחה נפוצים רק באזור האפרוטרופי, חלקם נפוצים באסיה, באירופה ובאפריקה וחלקם קוסמופוליטיים. גודל בני המשפחה נע בין 14 ל־17 ס"מ.הם בעלי צוואר קצר וזנב ארוך ובדרך כלל ללא דו-צורתיות זוויגית בגודל. הרגליים ארוכות, כהות ובעלות אצבעות וטופרים ארוכים, בעיקר האצבע האחורית, שיכולה להגיע עד ל־4 ס"מ. הסוג Macronyx הוא הגדול מבין סוגי המשפחה, ויכול להגיע עד ל־64 גרם, לעומת שאר סוגי המשפחה שמשקלם מגיע ל־31 גרם לכל היותר. צבע הנוצות הוא לרוב חום, ומזכיר במידה מה את נוצותיהם של העפרוניים, אם כי קיימים גם צבעים אחרים. למשל, ה־Tmetothylacus tenellus הוא בעל נוצות זהובות בהירות. צבעים נפוצים נוספים הם אפור, שחור, לבן וצהוב. מרבית בני המשפחה הם אוכלי חרקים ושוכני קרקע, לרוב בשטחים פתוחים. כמה מינים מעדיפים יערות, או שפת נחלים כמו נחליאלי זנבתן ואחרים. כמעט כל הנחליאליים בונים את קינם על הקרקע ומטילים עד 6 ביצים בכל עונה. פיפיון (Anthus) - בו 40 מינים סוג ומין יחיד - Tmetothylacus tenellus נחליאלי (Motacilla) - בו 11 מינים סוג ומין יחיד - Dendronanthus indicus Macronyx - בו 8 מינים סוג ומין יחיד Amaurocichla bocagii סוג ומין יחיד Madanga ruficollis מדיה וקבצים בנושא נחליאליים בוויקישיתוף נחליאליים, באתר ITIS (באנגלית) נחליאליים, באתר NCBI (באנגלית) נחליאליים, באתר האנציקלופדיה של החיים (באנגלית) נחליאליים, באתר GBIF (באנגלית)
ליגת ההגנה הלאומית-נוצרית

ליגת ההגנה הלאומית-נוצרית (ברומנית: Liga Apărării Național-Creștine ובראשי תיבות: LANC) הייתה מפלגה לאומנית אנטישמית ברומניה בתקופה שבין שתי מלחמות העולם. כנס ההקמה של המפלגה היה ב-4 במרץ 1923 באוניברסיטת יאשי וכנשיא נבחר הפרופסור אלכסנדרו קונסטנטין קוזה. הכנס נפתח בטקס דתי במטרופוליה המקומית ולאחר מכן נשא קוזה נאום על הסכנה היהודית ועל "חוק הלאומים" שתכנן, שאמור היה לבטל את אזרחות היהודים. הכמרים קידשו 38 דגלים של התנועה, דגלים רומניים שהכילו במרכזם עיגול לבן ובתוכו צלב קרס. הנוכחים נשבעו אמונים לכנסייה, למלך ולדגל החדש. מפלגה זו הובילה לשנאה על בסיס דתי נגד היהודים בטענה שהיהודים פועלים בצורה אינסטינקטיבית להשתלטות על רומניה, כמו רובוט שתוכנת על ידי אלוהי היהודים והם המיעוט היחיד שאינו יכול להתבולל בתוך העם הרומני. על קורנליו זליה קודריאנו הוטל לארגן את המפלגה ברחבי רומניה. עיקר מצע המפלגה הייתה התנגדות למתן אזרחות ליהודי רומניה, אך ב-26 במרץ הפרלמנט הרומני אישר את השינוי בחוקה הרומנית, שינוי שהשלים הענקת זכויות שוות ליהודי רומניה. ליגת ההגנה לאומית-נוצרית ארגנה הפגנות ברחבי רומניה נגד האקט הזה. ב-1926 היו למפלגה 10 נציגים בפרלמנט הרומני, אך ב-1927 פרש ממנה קודריאנו תוך פיצול המפלגה והקים את התנועה הלגיונרית. ב-14 ביולי 1935, ביאשי, הליגה התאחדה עם המפלגה הלאומית-חקלאית, שהונהגה על ידי אוקטביאן גוגה ויחד יצרו את המפלגה הלאומית-נוצרית. הליגה הקימה תנועה צבאית למחצה בשם לנצ'יירי. ז'אן אנצ'ל, Contribuţii la Istoria României - Problema evreiască 1933 - 1944 (תרומות לתולדות רומניה - הבעיה היהודית 1933 - 1944), הוצאת הספר, בוקרשט, 2001. Background and Precursors to the Holocaust' (באנגלית) Din istoria Partidului Naţional Creştin în Bucovina (1935-1937) - מההיסטוריה של המפלגה הלאומית נוצרית בבוקובינה (1935 - 1937) (ברומנית) A. C. CUZA, PĂRINTELE-FONDATOR AL ANTISEMITISMULUI FASCIST ROMÂNESC (ברומנית) דוקטור ז'אן אנצ'ל מציין בספרו שקוזה ומפלגתו לא היו תחת השפעת המפלגה הנאצית הגרמנית ואת סמל צלב הקרס בחר ב-1910, כסמל נוצרי קדום המקשר את העם הרומני לעבר הרחוק י. שושני, העויות צלב-הקרס, הצפירה, 29 באוקטובר 1926
אבגני מיכלדזה

אֶבְגֵנִי מִיכֵּלַדְזֶה (בגאורגית: ევგენი მიქელაძე‏, 27 ביולי 1903 – 1937) היה מנצח גאורגי, מייסד התזמורת הסימפונית הגאורגית. מִיכֵּלַדְזֶה נולד בבאקו שבאזרבייג'ן, אז חלק ממלכות המשנה של הקווקז של האימפריה הרוסית. שנים ספורות אחרי לידתו, עברה משפחתו לטביליסי שבגאורגיה. מִיכֵּלַדְזֶה ניגן מילדותו בכלי נשיפה, במיוחד בחצוצרה ובקרן יער. בנעוריו השתתף בשיעורי המוזיקה של בית הספר הקדם צבאי, במקביל ללימודיו בבית הספר הריאלי של טביליסי. אחרי סיום בית הספר קיבל מִיכֵּלַדְזֶה חינוך מוזיקלי גבוה בקונסרבטוריון הממלכתי של טביליסי. בשנות ה-20 החליט מִיכֵּלַדְזֶה להפוך למנצח ונסע ללימודים בקונסרבטוריון הממלכתי של לנינגרד. מוריו של מִיכֵּלַדְזֶה לניצוח היו המנצחים הסובייטים הנודעים ניקולאי מאלקו ואלכסנדר גאוק. מִיכֵּלַדְזֶה חזר לגאורגיה בשנת 1931 וזכה למוניטין של מנצח מוכשר, שהוערך מאוד גם על ידי מוזיקאים זרים. הוא החל לקדם את המוזיקה הקלאסית בגאורגיה, ובשנת 1933 הקים את התזמורת הסימפונית. בשנת 1934 הפך מִיכֵּלַדְזֶה למנצח הראשי בבית האופרה של טביליסי, ובשנת 1936 הוא זכה בתואר אמן העם של גאורגיה הסובייטית, בגיל 33 בלבד. בשנת 1937 נקטעה פעילותו של מִיכֵּלַדְזֶה, משום שהיה נשוי לבתו של קורבן בכיר לטיהורים פוליטיים. חותנו, הבולשביק הוותיק מַמְיָה אוֹרָחֵלַשְׁוִילִי, שכיהן אז כסגן מנהל המכון למרקסיזם-לניניזם של המפלגה הקומוניסטית הסובייטית במוסקבה, נעצר באפריל, וביוני של אותה שנה הוצא להורג בירי. בנובמבר נעצר גם מִיכֵּלַדְזֶה, ואחרי עינויים הוצא להורג בירי. חותנתו של מִיכֵּלַדְזֶה הוצאה להורג כמוהם, ואילו אשתו, כֵּתֵוָן, הוגלתה למחנה עבודה. שמם של הארבעה טוהר רשמית בשנת 1955. אחרי פירוקה של ברית המועצות בשנת 1991, נקראה התזמורת הסימפונית הלאומית של גאורגיה רשמית על שם מייסדה, אֶבְגֵנִי מִיכֵּלַדְזֶה. בנו, וַחְטַנְג מִיכֵּלַדְזֶה, הוא במאי סרטי תעודה עבור הערוץ הראשון של הטלוויזיה הרוסית. מדיה וקבצים בנושא אבגני מיכלדזה בוויקישיתוף
צ'ילדרס

צ'ילדרס (באנגלית: Childress) הוא שם משפחה. האם התכוונתם ל... ג'וש צ'ילדרס – כדורסלן אמריקאי ארסקין המילטון צ'ילדרס – מדינאי אירי, נשיא אירלנד הרביעי
מרין

מרין הוא שם פרטי ושם משפחה. האם התכוונתם ל... חיים מרין – תסריטאי ומחזאי ישראלי, זוכה פרס אופיר לואיס מרין – כדורגלן עבר קוסטה ריקאי, עוזר מאמן בנבחרת קוסטה ריקה מרקו מרין – כדורגלן גרמני ממוצא סרבי סנדה מרין – מחברת ספר הבישול הקלאסי בתחום המטבח הרומני פול מרין – שחקן אמריקאי צ'יץ' מארין (אנ') – שחקן אמריקאי שאול מרין – מבכירי רופאי העיניים בישראל מרין (שדה גז) – שדה גז טבעי המצוי בים התיכון, מול חופי רצועת עזה מארין מריאן
יגודה (פירושונים)

יגודה הוא שם משפחה שפירושו בשפה הרוסית היא פירות יער; ייתכן גם שזוהי ההגייה הרוסית למילה "יהודה". האם התכוונתם ל... אילן יגודה – במאי ומפיק, יוצר סרטים דוקומנטריים ומרצה לקולנוע תיעודי בן יגודה (אנ') – סופר ומחנך, מרצה לעיתונאות ואנגלית באוניברסיטת דלוור (אנ') גנריך יגודה – ראש הנ.ק.ו.ד. (המשטרה החשאית הסובייטית) בין השנים 1934–1936
סאמרוויל

סאמרוויל (באנגלית: Somerville) הוא שם משפחה. האם התכוונתם ל... ג'יימס סומרוויל – אדמירל בצי המלכותי הבריטי שהתפרסם בקרבות מלחמת העולם השנייה בעיקר בהשמדת השייטת הצרפתית במרס אל כביר ובהטבעת אוניית המערכה הגרמנית ביסמרק ג'ימי סאמרוויל – זמר סקוטי שהתפרסם בשנות השמונים של המאה העשרים ג'רלדין סאמרוויל – שחקנית בריטית ילידת אירלנד סאמרוויל – עיר בארצות הברית
אייפד מיני 3

iPad Mini 3 (בתעתיק לעברית: אייפד מיני 3) הוא הטאבלט השלישי בסדרת האייפד מיני של אפל והשני בעל מסך רטינה. האייפד מיני החדש הוכרז באירוע של אפל ב-16 באוקטובר 2014 יחד עם iOS 8.1 והאייפד אייר 2. המכשיר לא שודרג רבות במפרט מהאייפד מיני 2 וכולל מסך סופר רטינה מסוג LCD, מצלמת 5 מגה פיקסל אחורית עם צילום רצף ומצלמת FaceTime HD קדמית ברזולוציית 1.2 מגה פיקסל. אחד השיפורים היחידים באייפד החדש הוא חיישן ה-Touch ID לזיהוי טביעות אצבע. האייפד מיני 3 כולל מסך 7.9 אינץ' ברזולוציית הרטינה של אפל, עם צפיפות פיקסלים של 326ppi; מסך האייפד מיני 3 הוא ביחס של 4:3, ובדומה למכשירי האייפד בשנתיים האחרונות, גם אצלו הוצרה המסגרת לעומת האייפדים הגדולים (פרט לאייפד אייר והדור השני שלו). המכשיר מריץ את מערכת ההפעלה 1.iOS 8 של אפל. למכשיר מעבד בשם Apple A7, שמשתמש בארכיטקטורת 64 ביט, כולל השבב המשני M7, אף על פי שכבר הוכרז על השבבים A8 ו-A8X. המצלמה נשארה ברזולוציית 5 מגה פיקסל, אך עם שיפור קטן של הוספת אפשרות של צילום רצף. סוללת האייפד מיני 3 מספיקה לעד עשר שעות עבודה, בדומה לשאר דורות האייפדים. בדומה לאייפד אייר 2, אפל החליטה להשתמש באייפד מיני 2 בשני רמקולים סטראופוניים. המכשיר כולל בנוסף את חיישן טביעות האצבע Touch ID ועוביו של המכשיר דקיק ועומד על 7.5 מ"מ. משקלו 331 גרם בגרסת ה-WiFi, ובגרסת ה-3G משקלו 341 גרם. הוא מגיע בצבעים שחור, זהב ולבן. אייפד מיני אייפד מיני 2 מדיה וקבצים בנושא אייפד מיני 3 בוויקישיתוף אתר האינטרנט הרשמי של אייפד מיני 3 (באנגלית) שחר שושן, אפל מכריזה: הטאבלט הדק בעולם, באתר ynet, 16 באוקטובר 2014 הוכרז: הדור השלישי של האייפד מיני כולל את Touch ID אך ללא שיפור בביצועים, באתר TGspot.
פיקרט

פיקרט הוא שם משפחה. האם התכוונתם ל... וולפגנג פיקרט (Pickert) - גנרל מעוטר של ארטילריית הפלאק (נ"מ) של הלופטוואפה טוופיק פיקרט (Fikret) - משורר טורקי ממוצא יווני פיקר פיקארד
נקסוס 9

נקסוס 9 (באנגלית: Nexus 9) הוא מחשב לוח מסדרת גוגל נקסוס אשר פותח במשותף על ידי גוגל ו-HTC. המכשיר מריץ את מערכת ההפעלה Android Lollipop 5.0. הנקסוס 9 הוכרז ב-15 באוקטובר 2014 יחד עם הנקסוס 6. ניתן היה לרכוש אותו החל מה-17 באוקטובר באותה השנה והוא שוחרר באופן רשמי ב-3 בנובמבר. המכשיר בעל מסך 8.9 אינץ' ברזולוציית QHD 1536x2048 ומעבד Nividia Tegra K1 כפול ליבות 64 ביט במהירות שעון של 2.3GHz, זיכרון RAM בנפח של 2GB, מצלמה אחורית 8 מגה פיקסל ברזולוציית 1080p בעל פלאש לד אחד והתמקדות אוטומטית. בנוסף מצלמה קדמית 1.6 מגה פיקסל ברזולוציית 720p. המכשיר זמין בשתי גרסאות של נפח אחסון, 16GB ו-32GB. בתחום התוכנה, הנקסוס 9 הוא המכשיר הראשון שמריץ את מערכת ההפעלה Android Lollipop 5.0. נקסוס 9 באתר גוגל
אייפד אייר 2

אייפד אייר 2 (בתעתיק לעברית: אייפד אייר 2) הוא הטאבלט השישי בסדרת האייפדים של אפל והשני בסדרת אייפד אייר. המכשיר הוכרז לצד האייפד מיני 3 ב-16 באוקטובר 2014. המכשיר כולל שיפורים רבים כמו המעבד Apple A8X, מצלמת 8 מגה פיקסל, עובי דקיק של 6.1 מ"מ וכן חיישן ה-Touch ID. האייפד אייר 2 כולל מסך 9.7 אינץ' ברזולוציית הרטינה של אפל, עם צפיפות פיקסלים של 326ppi; מסך האייפד אייר 2 הוא ביחס של 4:3, ובדומה למכשירי האייפד בשנתיים האחרונות, גם אצלו הוצרה המסגרת לעומת האייפדים הישנים יותר. המכשיר מריץ את מערכת ההפעלה iOS 10.0.1 של אפל. למכשיר מעבד בשם Apple A8X, שמשתמש בארכיטקטורת 64 ביט ומהווה גרסה משודרגת ל-A8 הקיים באייפון 6 ואייפון 6 פלוס. המצלמה שודרגה לרזולוציית 8 מגה פיקסל, ניתן לצלם בהילוך איטי (220 פריימים לשנייה), עם שיפור קטן של הוספת אפשרות של צילום רצף. מצלמתו הקדמית נשארה ברזולוציית 1.2 מגה פיקסל. סוללת האייפד אייר 2 מספיקה לעד עשר שעות עבודה, בדומה לשאר דורות האייפדים. בדומה למכשירים מהשנה שעברה, אפל החליטה להשתמש באייפד החדש בשני רמקולים סטראופוניים. המכשיר כולל בנוסף את חיישן טביעות האצבע Touch ID ועוביו של המכשיר דקיק ועומד על 6.1 מ"מ, דק ב-18 אחוז מקודמו. הוא מגיע בצבעים שחור, זהב ולבן. אייפד אייר מדיה וקבצים בנושא אייפד אייר 2 בוויקישיתוף אתר האינטרנט הרשמי של אייפד אייר 2 שחר שושן, אפל מכריזה: הטאבלט הדק בעולם, באתר ynet, 16 באוקטובר 2014 ניצן סדן, אייפד אייר 2: אפל מנסה לתקן טעות בת 20 שנה, באתר כלכליסט, 17 באוקטובר 2014 ynet ו-GSM, הצצה לאייפד אייר 2: הטאבלט הכי טוב, באתר ynet, 25 באוקטובר 2014 ניב ליליאן, ‏הצצה ראשונה לאייפד אייר 2: חיית ביצועים אכזרית, באתר ‏מאקו‏, 27 באוקטובר 2014 אפל מכריזה על אייפד אייר 2: דק יותר ועם Touch ID, באתר TGspot.
מריו לוי

האם התכוונתם ל... מריו לוי (חקלאי) (1924–2018) – חקלאי ישראלי, חבר קיבוץ שדה אליהו, מחלוצי החקלאות האורגנית בישראל, ומייסד הארגון לחקלאות ביולוגית אורגנית בישראל מריו לוי (סופר) (1957–2024) – סופר יהודי טורקי, מחבר רומנים וסיפורים ופובליציסט בשפה הטורקית, איש רדיו וקופירייטר
ענת לוברסקי

ענת לוברסקי היא עורכת ישראלית. זוכת פרס אופיר 1991 על עריכת הסרט "מעבר לים". במהלך השנים ערכה לוברסקי מספר סרטי קולנוע. בשנת 1970 ערכה את תסריט הסרט "שבלול", בכיכובם של "חבורת לול". בשנת 1972 ערכה את הסרטים "סלומוניקו" ו"עזית הכלבה הצנחנית" ובשנת 1976 את הסרט "קשר הדבש". בשנת 1980 שימשה כעורכת הסרט "המשחק האמיתי". בשנת 1982 ערכה את הסרט "מתחת לאף", בכיכובם של אורי גבריאל ומשה איבגי. בשנת 1984 ערכה את הסרט "מגש הכסף". בשנת 1985 ערכה את הסרט "רומן בהמשכים". בשנת 1986 שימשה כעורכת הסרט "הקרב על הוועד", בכיכובם של חברי "הגשש החיוור". בשנת 1987 ערכה את הסרט "אבא גנוב", בכיכובם של יהודה ברקן ואלונה קמחי. באותה שנה שימשה כעורכת הסרט "פוטו רומן". בשנת 1991 שימשה כעורכת הסרט "גמר גביע". באותה שנה ערכה את הסרט "מעבר לים", על עריכת הסרט זכתה בפרס אופיר בקטגוריית העריכה הטובה ביותר. בשנת 1993 ערכה את הסרט "סיפור שמתחיל בלוויה של נחש". בשנת 1994 שימשה כעורכת הסרט "מקס ומוריס", שהיה סרט המשך של "מתחת לאף", אותו ערכה לוברסקי גם כן. בשנת 1997 שימשה כעורכת הסרט "אין שמות על הדלתות". באותה שנה ערכה את הסרט "ביפ". בשנת 2000 שימשה כעורכת הסרט "פרא" וערכה את הסרט "הבולשת חוקרת". בשנת 2001 שימשה כעורכת הסרט "חוצלארץ". ב-2005 ערכה את הסרט "לרקוד". בשנת 2006 ערכה את הסרט "נוזהת אל-פואד". באותה שנה ערכה את הסרט "אין לה אלוהים". 1968 השכונה שלנו (עוזרת עריכה) 1970 שבלול 1972 סלומוניקו 1972 עזית הכלבה הצנחנית 1977 קשר הדבש 1980 המשחק האמיתי 1981 העיט (יועצת עריכה) 1982 מתחת לאף 1984 מגש הכסף 1985 רומן בהמשכים 1986 הקרב על הוועד 1987 אבא גנוב 1987 פוטו רומן 1991 גמר גביע 1991 מעבר לים 1994 סיפור שמתחיל בלוויה של נחש 1994 מקס ומוריס 1997 אין שמות על הדלתות 1997 ביפ 1999 פרא (סרט, 1999) 2000 הבולשת חוקרת 2000 האחים מבורך 2003 חוצלארץ 2004 מעורב ירושלמי (סדרת טלוויזיה) 2005 לרקוד 2006 נוזהת אל-פואד 2007 אין לה אלוהים פרס אופיר לעריכה הטובה ביותר ענת לוברסקי, במיזם "אישים" לתיעוד היצירה הישראלית ענת לוברסקי, במסד הנתונים הקולנועיים IMDb (באנגלית) ענת לוברסקי, באתר "אידיבי", מאגר הידע העברי לקולנוע ישראלי ועולמי ענת לוברסקי, באתר ספר הקולנוע הישראלי
פלאי

פלאי הוא שם משפחה יהודי: כשמנוח שואל את מלאך ה' לשמו הוא עונה "לָמָּה זֶּה תִּשְׁאַל לִשְׁמִי וְהוּא פֶלִאי" (שופטים י"ג, יח). האם התכוונתם ל... אורלי פלאי-ברונשטיין – מחברת ספרי בישול, מפתחת מתכונים, עיתונאית אוכל ועורכת קולינרית אלי פלאי – מו"ל עיתונות ישראלי, יו"ר ובעלי השבועון "משפחה" אלכסנדר פלאי – היוזם והמוציא לאור של האנציקלופדיה העברית ברכה פלאי – מו"לית ישראלית, מייסדת ומנהלת הוצאת הספרים מסדה גיורא פלאי – שחמטאי ישראלי בדרגת אמן בינלאומי בשחמט בהתכתבות הלל פלאי – מלחין חרדי ישראלי יאיר פלאי – תת-אלוף בצה"ל מירי לשם-פלאי – סופרת ומאיירת ישראלית משה פלאי – חוקר ספרות ההשכלה העברית, ראש התוכנית למדעי היהדות באוניברסיטת מרכז פלורידה פינחס פלאי – רב והוגה דעות ישראלי-אמריקאי. פרופסור לפילוסופיה עמד בראש הקתדרה לערכי היהדות באוניברסיטת בן-גוריון בבאר שבע. נודע גם כמשורר, סופר, עיתונאי, וכעורך ומתרגם פנינה פלאי – פעילת ציבור, מחלוצות הפמיניזם האורתודוקסי בישראל, מרצה בתחום לימודי היהדות ומעמד האישה פלא (פירושונים)
ג'טר

ג'טר (באנגלית: Jeter) הוא שם משפחה. האם התכוונתם ל... כרמליטה ג'טר – אתלטית אמריקאית פו ג'טר – כדורסלן אמריקאי המשחק בעמדת הרכז בקבוצת שאנדונג קווין ג'טר – סופר מדע בדיוני אמריקאי
פיקר

פיקאר הוא שם משפחה אצל דוברי צרפתית – שמקורו קשור לחבל פיקרדיה, לכלי מסוג מכוש או מקצוע המשתמש בכלי הזה. שם המשפחה אצל צרפתים, בלגים, שווייצרים – מופיע לרוב בכתיב Picard, לפעמים Picquart, Piccard ; הוא מופיע אצל דוברי אנגלית בצורה Pickard ואצל איטלקים מליגוריה בצורת Piccardo. אצל יהודים אשכנזים קיים שם משפחה דומה פיקאר או פיקארד שמקורו בשם המשפחה מגרמניה Bickhart או Bickart שעבר שיבוש בהשפעת השפה הצרפתית. פיקר – משערים כי השם היהודי אשכנזי Picker (פיקר) כמו Pecker מקורו בשם המקצוע בגרמנית Bäcker, כלומר אופה. האם התכוונתם ל... אבי פיקאר – היסטוריון ישראלי אוגוסט פיקאר – פיזיקאי, ממציא וחוקר שווייצרי אמיל פיקאר – מתמטיקאי צרפתי הרחבת פיקאר-וסיו – הרחבת שדות דיפרנציאליים, במתמטיקה, ובמיוחד באלגברה דיפרנציאלית משפט פיקאר אריאל פיקאר – רב, איש חינוך וחוקר ישראלי במדעי היהדות ברנאר פיקאר – חרט צרפתי נודע, בן המאות ה-17 וה-18 הארווי פיקאר – אמן קומיקס יהודי-אמריקאי ומבקר מוזיקה ז'ורז' פיקאר – איש צבא צרפתי שנאבק להוכחת חפותו של אלפרד דרייפוס יעקב פיקר – מנכ"ל משרד המסחר והתעשייה והמפקח על הביטוח במשרד האוצר פיקארד השם פיקאר באתר הגנאלוגי Ancestry
ברטרם רמזי

ברטרם רמזי (באנגלית: Sir Bertram Home Ramsay;‏ 20 בינואר 1883 – 2 בינואר 1945) היה אדמירל בצי המלכותי הבריטי שנודע בעיקר בפיקודו על פינוי החיילים הבריטים והצרפתים מדנקרק (מבצע דינמו) במלחמת העולם השנייה. הצטיין בעיקר בלוחמה אמפיבית. רמזי הצטרף לצי המלכותי כצוער במכללת הצי המלכותי בדרטמות' ושירת על מספר ספינות ביניהן הדרדנוט. בשנים 1913–1914 השתלם במכללת הצי המלכותי בפורטסמות'. במלחמת העולם הראשונה השתתף בפשיטה על אוסטנד וזבריחה בבלגיה ששימשו נמלים לצוללות. לאחר המלחמה התקדם בדרגות ומילא תפקידים שונים בצי הבריטי. בגלל חילוקי דעות פרש ב-1938. רמזי חזר לשירות ב-24 באוגוסט 1939, הועלה לדרגת תת אדמירל ומונה למפקד אזור דובר. בתפקידו היה קשור ישירות לאדמירליות והיה ממונה על הגנת החוף, פיקוח על תעבורת כלי שיט צבאיים ומניעת כניסת צוללות למצר דובר. לקראת ה-20 במאי 1940 נסוגו כ-350,000 חיילים בריטים וצרפתים לעבר נמל דנקירק ועמדו ליפול בשבי. ב-22 במאי 1940 הזמין צ'רצ'יל את רמזי והטיל עליו את הפיקוד על פינויים. רמזי גייס ספינות מכל הבא ליד. מבצע הפינוי החל ב-26 במאי 1940 והסתיים ב-4 ביוני 1940. פונו כ-338,000 חיילים - 218,000 בריטים ו-120,000 צרפתים. רמזי נקרא לדווח על המבצע למלך ג'ורג' השישי ועוטר באביר מפקד של מסדר האמבט. לאחר הפינוי נשאר רמזי כמפקד אזור דובר במשך כשנתיים. לאור החשש מפלישה לאזור השקיעו הבריטים במקום משאבים. אמנם היטלר החליט לבטל את הפלישה בעקבות כישלונו בקרב על בריטניה אבל זה לא היה ידוע לבריטים. ב-11 בפברואר 1942 מונה רמזי למפקד מבצע קרברוס שנועד למנוע מצי גרמני שמנה 3 סיירות וספינות נוספות, לעבור בתעלת למאנש ומצר דובר בדרכן מנמל ברסט לוילהלמסהאפן. המבצע נכשל, הכוח הימי של רמזי לא הצליח לעצור את הספינות הגרמניות. ב-29 באפריל 1942 הועבר רמזי לזירת הים התיכון כסגנו של מפקד שייטת הים התיכון אדמירל אנדרו קנינגהם. הוא היה נציג הצי הבריטי במפקדתו של דווייט אייזנהאואר הפלישה המיועדת לאירופה נדחתה ובמקומה הוחלט על נחיתה בחופי צפון אפריקה. רמזי תכנן את מבצע הנחיתה תחת פיקודו של אדמירל אנדרו קנינגהם. רמזי מונה למפקד כוח המשימה המזרחי במבצע האמפיבי של נחיתת כוחות הברית בחופי סיציליה תחת פיקודו של ברנרד מונטגומרי ב-יולי 1943. ב-24 באפריל 1944 הועלה לדרגת אדמירל. הוא היה ממונה על המבצע האמפיבי במהלך הנחיתה בנורמנדי שכונה "מבצע נפטון". ב-2 בינואר 1945 המריא רמזי עם עוד מספר קצינים משדה התעופה ליד העיירה Toussus-le-Noble ליד פריז בדרך לפגישה עם ברנרד מונטגומרי בבריסל. המטוס התרסק בהמראה וכל נוסעיו נספו. הוא נקבר בבית קברות Saint-Germain-en-Laye בקרבת מקום התאונה. ב-מאי 1995 הוקמה שם אנדרטת זיכרון לברטרם רמזי ולשאר הנספים. ב-נובמבר 2000 הועמד פסל שלו ליד טירת דובר לא רחוק מהמקום בו תכנן את הפינוי מדנקרק. מדיה וקבצים בנושא ברטרם רמזי בוויקישיתוף ברטרם רמזי, באתר history of war אנדרטת זיכרון לאדמירל רמזי וחבריו, באתר aerosteles ברטרם רמזי, באתר אנציקלופדיה בריטניקה (באנגלית)
אישה ושמה גולדה

אישה ושמה גולדה (באנגלית: A Woman Called Golda) הוא סרט טלוויזיה אמריקאי משנת 1982 המבוסס על חייה של גולדה מאיר. את הסרט ביים אלן גיבסון ומככבת בו אינגריד ברגמן בתפקיד מאיר. זה היה תפקידה האחרון של ברגמן לפני מותה, ועבורו זכתה לאחר מותה בפרס אמי ובפרס גלובוס הזהב. הסרט זכה בשני פרסי אמי נוספים, כולל פרס סרט הדרמה הטוב ביותר. ב-1977 חוזרת גולדה מאיר לבית הספר בו למדה בנערותה במילווקי, ומספרת לתלמידים את סיפור חייה. היא חוזרת לילדותה ברוסיה ולהגירת המשפחה לארצות הברית כדי לברוח מרדיפת היהודים באירופה. בצעירותה היא חולמת על הקמת מדינה יהודית בארץ ישראל. היא נישאת למוריס מאירסון והשניים עולים לפלשתינה ומתנדבים בקיבוץ מרחביה, אך בשל מצב בריאותו של מוריס הם נאלצים, לאכזבתה של גולדה, לעזוב את הקיבוץ ואת העשייה בו ולעבור לירושלים. בירושלים הופכת מאיר לפעילה בולטת בתנועה הציונית. מסירותה המוחלטת לעניין הציוני ולתפקידיה הממלכתיים על חשבון זמנה עם מוריס גורמת להתרחקות בין השניים, אך הם נשארים נשואים עד מותו של מוריס ב-1951. הסרט ממשיך ועוקב אחרי חייה של מאיר במהלך העשורים הראשונים לקיומה של ישראל, דרך התמנותה לתפקיד ראש הממשלה ועד לימים הקשים של מלחמת יום הכיפורים, בעקבותיה התפטרה מתפקידה. הסרט היה מועמד לשבעה פרסי אמי וזכה בשלושה: זכה בפרס סרט הדרמה הטוב ביותר זכה בפרס השחקנית הטובה ביותר בסדרה קצרה או סרט - אינגריד ברגמן זכה בפרס העריכה הטובה ביותר לסדרה קצרה או סרט מועמד לפרס שחקן המשנה הטוב ביותר בסדרה קצרה או סרט - לנרד נימוי מועמד לפרס שחקנית המשנה הטובה ביותר בסדרה קצרה או סרט - ג'ודי דייוויס מועמד לפרס המוזיקה הטובה ביותר בסדרה קצרה או סרט - מישל לגראן מועמד לפרס העריכה הקולית הטובה ביותר לסרט הסרט היה מועמד לשני פרסי גלובוס הזהב וזכה באחד: זכה בפרס השחקנית הטובה ביותר במיני-סידרה או סרט טלוויזיה - אינגריד ברגמן מועמד לפרס המיני-סידרה או סרט הטלוויזיה הטוב ביותר אינגריד ברגמן קיבלה את שני הפרסים לאחר מותה. מדיה וקבצים בנושא אישה ושמה גולדה בוויקישיתוף "אישה ושמה גולדה", במסד הנתונים הקולנועיים IMDb (באנגלית) "אישה ושמה גולדה", באתר נטפליקס "אישה ושמה גולדה", במסד הנתונים הקולנועיים KinoPoisk (ברוסית) אישה ושמה גולדה, במיזם "אישים" לתיעוד היצירה הישראלית
דררה (סוג)

דררה (שם מדעי: Psittacula) הוא סוג עופות ירוקים ממשפחת הדרראים שבסדרת התוכאים. רב הדררות חיות ביערות הטרופיים של אסיה וגם של אפריקה ובאיים באוקיינוס ההודי. הסוג מקורב לסוגי התוכים Psittinus cyanurus ו-Loriculus שחיים רק באסיה. הדררות הם תוכים ירוקים עם ראשים צבעוניים, מקורם חזק וזנבם ארוך וצבעוני וניזנים בעיקר מפירות. קיימים 15 מיני דררות: דררת אצ'ו (Psittacula eques) דררה מצויה (Psittacula krameri) - מין פולש בישראל דררה אלכסנדרונית או דְּרָרָה רַבָּה (Psittacula eupatria) דררה שזיפית (Psittacula cyanocephala) דררה ורודת מצח (Psittacula roseata) דררה צפחת ראש (Psittacula himalayana) דררה אפורת ראש (Psittacula finschii) דררה כחולת כנף (Psittacula columboides) דררת לייארד (Psittacula calthrapae) דררת לורד דרבי (Psittacula derbiana) דררה אדומת חזה (Psittacula alexandri) דררה ארוכת-זנב (Psittacula longicauda) דררת ניקובר (Psittacula caniceps) מינים נוספים שנכחדו: דררת ניוטון (Psittacula exsul) דררת מסקרין אפורה (Psittacula bensoni) דררת סיישל (Psittacula wardi) מדיה וקבצים בנושא דררה בוויקישיתוף דררה, באתר ITIS (באנגלית) דררה, באתר NCBI (באנגלית) דררה, באתר האנציקלופדיה של החיים (באנגלית) דררה, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.